**Likumprojekta „Grozījumi likumā “Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Grozījumi likumā „Par iedzīvotāju ienākuma nodokli” (turpmāk - likums), ir nepieciešami, pamatojoties uz dažādu nodokļu maksātāju, institūciju un Valsts ieņēmumu dienesta ierosinājumiem likuma normu uzlabošanai un papildināšanai, lai novērstu nepilnības to piemērošanai praksē, kā arī papildinātu likumu ar jaunām normām, nodrošinot skaidru likuma piemērošanu līdz šim neatrunātās situācijās. Grozījumi tika arī izstrādāti, pamatojoties uz Ministru kabineta 2011.gada 20.septembra sēdes protokolā (prot. Nr.53 24.§) doto uzdevumu Finanšu ministrijai sagatavot un finanšu ministram divu mēnešu laikā iesniegt izskatīšanai Ministru kabinetā grozījumus normatīvajā regulējumā, lai novērstu mikrouzņēmumu nodokļa režīma izmantošanu nodokļu plānošanai. Savukārt, pamatojoties uz Ministru kabineta 2011. gada 19. jūlija sēdes protokollēmumā Nr. 44 (17. § 4.4. punkts) doto uzdevumu, Labklājības ministrija ir izstrādājusi Ministru kabineta noteikumu projektu „Grozījumi Ministru kabineta 2011. gada 25. janvāra noteikumos Nr. 75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem””, kuram pievienotais Ministru kabineta sēdes protokollēmuma projekts paredz Finanšu ministrijai uzdevumu vienlaikus ar 2012.gada budžetu pavadošo likumprojekta paketes sagatavošanu papildināt likuma pārejas noteikumus ar normu, ka algoto pagaidu sabiedrisko darbu ietvaros izmaksātā atlīdzība 2012.gadā un 2013.gadā netiek aplikta ar iedzīvotāju ienākuma nodokli.  |
|  2. |  Pašreizējā situācija un problēmas | *Likumprojekta 1.pants (attiecībā uz likuma 9.panta pirmās daļas 7.punktu)*Latvijas iedzīvotāji, kas dzīvo un strādā ārvalstīs, ir tiesīgi ārvalstīs sociālās apdrošināšanas un sociālā nodrošinājuma sistēmas ietvaros saņemt dažādus pabalstus (ģimenes pabalstu, bezdarbnieka pabalstu u.tml.). Pašreiz likumā nodokļa piemērošana šajos gadījumos nav atrunāta. Likuma 9.panta pirmās daļas 7.punkts nosaka, ka Latvijas rezidenta ar nodokli apliekamajā gada ienākumā neiekļauj normatīvajos aktos noteiktos no budžeta izmaksātos pabalstus, taču neprecizē, vai minētais attiecināms arī uz pabalstiem, kas izmaksāti no citu Eiropas Savienības dalībvalstu vai Eiropas Ekonomikas zonas valstu budžetiem. Tādējādi pašreizējā situācijā, lai novērstu atšķirīgu iedzīvotāju ienākuma nodokļa uzlikšanas kārtību attiecībā uz pabalstiem, kas tiek izmaksāti Latvijā un citā Eiropas Savienības dalībvalstī vai Eiropas Ekonomikas zonas valstī, ņemot vērā Līguma par Eiropas Savienības darbību 18. un 45.pantu par diskriminācijas aizliegumu un brīvu darbaspēka kustību, likuma „Par iedzīvotāju ienākuma nodokli” normas tiek interpretētas sistēmiski.*Likumprojekta 1.pants (attiecībā uz likuma 9.panta pirmās daļas 34.1 punktu)*Sabiedrības vajadzībām nepieciešamā nekustamā īpašuma atsavināšanas likuma 21.pants nosaka pamatprincipu, ka nekustamā īpašuma bijušajam īpašniekam nosakāma atlīdzība, kas nodrošina tādu mantisko stāvokli, kas ir līdzvērtīgs viņa iepriekšējam mantiskajam stāvoklim. Savukārt atbilstoši pašreizējai likuma redakcijai neatkarīgi no nekustamā īpašuma atsavināšanas formas pēc būtības atlīdzība sabiedrības vajadzību nodrošināšanai atsavinātu nekustamo īpašumu ir ienākumi no nekustamā īpašuma atsavināšanas, kas ir apliekami ar iedzīvotāju ienākuma nodokli. Tādējādi, apliekot ar nodokli nekustamā īpašuma šādā atsavināšanas gadījumā gūto ienākumu, bijušā īpašnieka mantiskais stāvoklis pasliktinās, un tam par gūto atlīdzību vairs nav iespējams arī iegādāties līdzvērtīgu nekustamo īpašumu. Arī tad, ja sabiedrības vajadzībām nepieciešams nekustamais īpašums tiek kompensēts ar līdzvērtīgu nekustamo īpašumu, likuma normas skaidri nenosaka, ka šajā gadījumā par nekustamā īpašuma iegādes dienu uzskatāma saskaņā ar Sabiedrības vajadzībām nepieciešamā nekustamā īpašuma atsavināšanas likumu atsavinātā nekustamā īpašuma iegādes diena.*Likumprojekta 2., 7., 8., 9., 16. un 18.pants (attiecībā uz likuma 10.panta septīto un astoto daļu, 11.9panta trīspadsmito, četrpadsmito, piecpadsmito, sešpadsmito un septiņpadsmito daļu, 15.panta 3.2 daļu, 16.1 panta 3.2 un 3.2daļu, 28.panta 12.punktu un pārejas noteikumu 85. punktu)*Pašreiz likumā nav skaidri atrunāta iedzīvotāju ienākuma nodokļa piemērošanas kārtība apdrošināšanas atlīdzībai, kas izmaksāta saskaņā ar dzīvības apdrošināšanas līgumu (ar līdzekļu uzkrāšanu), kuru apdrošinātā interesēs noslēdzis darba devējs (vai cita juridiska persona), pienākot apdrošināšanas līgumā paredzētajam beigu termiņam vai laužot līgumu pirms termiņa. Problēmu rada apstāklis, ka izmaksātā atlīdzība sastāv no divām daļām: viena daļa atbilst darba devēja veiktajiem apdrošināšanas prēmiju maksājumiem, kas pēc ekonomiskās būtības veido ar algas nodokli apliekamu ienākumu, bet otru daļu veido kapitāla ienākums, kuram būtu piemērojama cita nodokļa likme.Likumā pašreiz nav skaidri noteikta kārtībā, kā nosakāms apliekamais ienākums gadījumā, ja ir noslēgts dzīvības apdrošināšanas līgums (ar līdzekļu uzkrāšanu), kas paredz daļēju uzkrājumu izmaksu. Minēto līgumu specifika paredz iespēju maksātājam daļu uzkrājuma izņemt līguma darbības laikā. Arī apdrošināšanas prēmiju maksāšanas grafiks maksātājiem izriet no attiecīgā apdrošināšanas līguma. Tādējādi, lai noteiktu apliekamo ienākumu un taksācijas periodu, kurā tas rodas, nepieciešams precizēt un sīkāk atrunāt likuma 11.9 panta vienpadsmitās daļas 4.punktā noteikto vispārējo algoritmu apliekamā ienākuma noteikšanai no dzīvības apdrošināšanas līgumiem ar līdzekļu uzkrāšanu. Vienlaikus nepieciešams atrunāt mehānismu, kā no apliekamā ienākuma nodalīt ienākumu, kas no minētajiem apdrošināšanas līgumiem radies līdz 2009.gada 31.decembrim, jo līdz minētajam datumam šis ienākums nebija ar nodokli apliekams.Likumā pašreiz nav atrunāts, ka attaisnotos izdevumus drīkstētu piemērot arī dzīvības apdrošināšanas līgumiem (ar līdzekļu uzkrāšanu), kuri paredz daļēju uzkrājuma izmaksu.*Likumprojekta 3. un 8.pants (attiecībā uz likuma 11.panta divpadsmito daļu un 15.panta septīto daļu)*Pašreiz atkarībā no ienākuma veida tiek piemērotas atšķirīgas iedzīvotāju ienākuma nodokļa likmes, tādējādi lielā mērā nodokļa apmērs atkarīgs no attiecīgā ienākuma veida klasifikācijas. Ienākumam no kapitāla (t.s. pasīvajam ienākumam) pašreiz tiek piemērota 10% likme. Savukārt ienākums no īpašuma, piemēram, iznomājot vai izīrējot nekustamo īpašumu (arī pārdodot īres tiesības), nododot lietu tālāk apakšnomniekam vai apakšīrniekam, iznomājot kustamo mantu vai gūstot samaksu par dabas resursu izmantošanu vai izmantošanas aprobežojumiem, tiek klasificēts kā saimnieciskās darbības ienākums un aplikts pēc 25% likmes. (ja neveic aktīvu saimniecisko darbību saskaņā ar likuma 11.panta divpadsmito daļu netiek atzīti saimnieciskās darbības izdevumos, izņemot nekustamā īpašuma nodokli). Tādējādi pēc sava rakstura līdzīgam ienākumam tiek piemērots atšķirīgs nodokļa režīms.*Likumprojekta 3.pants (attiecībā uz likuma 11.panta septiņpadsmito daļu)*Saimnieciskais gads Vienotā platībmaksājuma un Eiropas lauksaimniecības fonda lauku attīstībai (ELFLA) Agrovides maksājumu administrēšanai un izmaksai sākas kārtējā gada 1.jūlijā un beidzas nākamā gada 30.jūnijā. Savukārt taksācijas gads nodokļu aprēķināšanai sakrīt ar kalendāra gadu. Tādējādi paredzams, ka daudziem lauksaimniekiem radīsies problēmas ar iedzīvotāju ienākuma nodokļa samaksu par atbalsta maksājumiem, kas saņemti kalendāra gada beigās, jo viņiem nebūs atbilstošu izdevumu. Attiecīgos izdevumus tik īsā laika periodā nav iespējams veikt. Tādējādi, ja avansā saņemtie maksājumi tiks aplikti ar nodokli, maksātāju rīcībā nepaliks plānotais līdzekļu apjoms izdevumu segšanai. Šī problēma attiecībā uz 2010.gadā saņemto finansējumu jau ir risināta pārejas noteikumu veidā (pārejas noteikumu 75.punkts).*Likumprojekta 4. un 18.pants (attiecībā uz likuma 11.3 pantu un pārejas noteikumu 86.punktu)*Likumā saistībā ar zaudētajiem parādiem ir normas, kurās ietverta atsauce uz bankrota procedūru (tās uzsākšanu vai pabeigšanu). Tā likums nosaka, ka, izpildot arī citus nosacījumus, pusi no zaudētajiem parādiem var norakstīt, debitoram uzsākot bankrota procedūru, bet atlikušo summu drīkst iekļaut saimnieciskās darbības izdevumos pēc debitora bankrota procedūras pabeigšanas. Tāpat likums nosaka rīcību, ja maksātāja nauda līdzekļi atrodas norēķinu kontā brīdi, kad konta turētājam uzsākta bankrota procedūra. Jaunā maksātnespējas likuma redakcija bankrota procedūru attiecina tikai uz debitoriem – fiziskām personām. Savukārt juridiskām personām agrākajai bankrota procedūras pabeigšanai pašreiz atbilst pabeigts maksātnespējas process, par kuru ir pieņemts tiesas nolēmums. Maksātnespējas process paredz arī tiesiskās aizsardzības procesa piemērošanu debitoram, kura ietvaros iespējams, ka tiesiskās aizsardzības pasākumu plānā, kuru apstiprinājusi tiesa, tiek paredzēta debitora parāda dzēšana.*Likumprojekta 5.pants (attiecībā uz likuma 11.7pantu)*Likuma 11.7 pants pie noteiktu nosacījumu izpildes paredz atbrīvojumu no nodokļa, ja gūst ienākumu no tāda nekustamā īpašuma atsavināšanas, kurš pēc lietošanas mērķa ir lauksaimniecības zeme. Savukārt nekustamā īpašuma objektu kopību bieži veido lauksaimniecības zeme un mežs (objekta kopībā neietilpst ēkas un būves). Tādējādi šajās situācijās likums nenosaka precīzu rīcību.Pašreizējā likuma 11.7 panta redakcija skaidri neaizliedz piemērot atbrīvojumu no nodokļa, ja gūst ienākumu no tāda nekustamā īpašuma atsavināšanas, kurš pēc lietošanas mērķa ir lauksaimniecības zeme, gadījumos, kad šāda zeme ir iegādāta tikai ar mērķi to pārdot. Tādējādi atbrīvojums ir ticis piemērots arī maksātājiem, uz kuriem sākotnēji šo atbrīvojumu nav bijis nodoms attiecināt.*Likumprojekta 6. un 13.pants (attiecībā uz likuma 11.8 pantu un28.panta 13. un 14.punktu)*Likuma 11.8 panta pirmajā daļā noteikts, ka fiksēto ienākuma nodokli var maksāt saimnieciskās darbības veicējs, kuram nav darba ņēmēju, savukārt ceturtajā daļā – ka fiksēto ienākuma nodokli nepiemēro profesionālās darbības veicējiem, kas minēti šā likuma 11.panta 1.2 daļā. Tomēr likumā nav noteikta rīcība un sankcijas gadījumā, ja fiksēta ienākuma nodokļa maksātājs paplašina savu saimniecisko darbību, uzsākot veikt profesionālo darbību, vai pieņem darbā darbiniekus. *Likumprojekta 7.pants (attiecībā uz likuma 11.9 panta otrās daļas 7.punktu)*Pašreiz likumā sniegts galīgs, taču nepilnīgs kapitāla aktīvu uzskaitījums. Tādējādi nodokļa uzlikšana kapitāla pieauguma ienākumam, kas rodas no citu kapitāla aktīvu atsavināšanas (piemēram, investīciju zelts), var izrietēt tikai no likuma sistēmiska skaidrojuma. Sekas ir dažādas likuma interpretācijas, kas neapmierina ne nodokļu maksātājus, ne nodokļu administrāciju. *Likumprojekta 7.pants (attiecībā uz likuma 11.9 panta vienpadsmitās daļas 5.punktu)*Pašreiz likumā nav noteikts, kā nosakāms apliekamais ienākums no ieguldītāja finanšu instrumentu individuālas pārvaldīšanas saskaņā ar ieguldītāju pilnvarojumu jeb portfeļa pārvaldības pakalpojuma. Tādējādi apliekamo ienākumu pašreiz iespējams noteikt tikai likuma normu interpretācijas rezultātā, kas praksē var novest pie atšķirīgas likuma piemērošanas līdzīgās situācijās.*Likumprojekta 11.pants (attiecībā uz likuma 17.2 pantu)*No informatīvā ziņojuma „Par Mikrouzņēmumu nodokļa likuma praktiskās īstenošanas gaitu un rezultātiem no 2010.gada 1.septembra līdz 2011.gada 30.jūnijam” (apstiprināts ar Ministru kabineta 2011.gada 20.septembra sēdes protokolu (prot. Nr.53 24.§)) izriet, ka, neskatoties uz ierobežojumiem mikrouzņēmumiem un personām, kas var būt mikrouzņēmuma dalībnieks, likumā esošie ierobežojumi praksē neizslēdz iespējas izmantot likumā noteikto režīmu nodokļu plānošanas mērķiem. Galvenie nodokļu plānošanas modeļi balstās uz shēmu, ka uzņēmums, kas jau darbojas, veic reorganizāciju, atlaiž darbiniekus, savukārt darbinieki ir spiesti veidot mikrouzņēmumus, pēc būtības saglabājot līdzšinējo darba attiecību modeli, bet to tikai nodokļu optimizācijas nolūkos juridiski noformējot kā pakalpojumu līgumu, uzņēmumu līgumu, darbaspēka nomu u.c. Tāpēc likumā ir nosakāmi papildu ierobežojumi attiecībā uz šāda veida pakalpojumu saņemšanu no mikrouzņēmumiem.*Likumprojekta 13.pants (likuma 22.pants)*Valsts ieņēmumu dienestam, pildot tam normatīvajos aktos deleģētās funkcijas, ir nācies konstatēt gadījumus, kad nodokļu maksātājam, kura uzrādītie ienākumi ir mazāki par viņa izdevumiem un kuram saskaņā ar likuma „Par iedzīvotāju ienākuma nodokli” 22.pantu tiek pieprasīts iesniegt papildu deklarāciju un gada ienākumu deklarāciju, atbilstoši minētā likuma 20.panta pirmajai daļai konkrētajā situācijā ir tiesības nesniegt gada ienākumu deklarāciju. Papildu deklarācijā ir uzrādāma pilna informācija par gūtajiem ienākumiem un ieņēmumiem, līdz ar to nav nepieciešams nodokļu maksātājam, pieprasot iesniegt papildu deklarāciju, pieprasīt iesniegt arī gada ienākumu deklarāciju. Valsts ieņēmumu dienests informē nodokļu maksātāju par pienākumu iesniegt gada ienākumu deklarāciju par attiecīgo taksācijas periodu, ja, izvērtējot papildu deklarācijā esošo informāciju, tiek konstatēts, ka gada ienākumu deklarācija bija jāiesniedz atbilstoši šā likuma normām.*Likumprojekta 17.pants (likuma 31.2 pants)*No šobrīd spēkā esošās likuma redakcijas izriet, ka nodokļu administrācijai, ja maksātāja apliekamā ienākuma summu, no kuras atbilstoši šā likuma prasībām bija aprēķināms un ieturams nodoklis, nav iespējams noteikt, ir tiesības piedzīt no darba devēja soda naudu , kas atbilst Ministru kabineta noteiktajam minimālās mēneša darba algas apmēram attiecīgajā periodā vai soda naudu, kas atbilst saskaņā ar Darba likumu noslēgtajā darba koplīgumā nozarē vai teritorijā attiecīgajam laika posmam noteiktajam minimālās darba samaksas līmenim. Minētās normas praktiskā piemērošana ir ierobežota, jo Valsts ieņēmumu dienests nodokļa audita laikā var noteikt aprēķināmo atlīdzības summu, ņemot vērā tā rīcībā esošo informāciju, bet ar nodokli neaplikto ienākumu izmaksas faktu pierādīt izdodas ļoti reti. Tādējādi šajos gadījumos minēto normu nevar piemērot. Praksē arī ir problemātiski piemērot minimālās darba samaksas apmēru, kas atbilst darba koplīgumā nozarē vai teritorijā attiecīgajam laika posmam noteiktajam.Vienlaikus likuma redakcijas 31.2 pantu nepieciešams papildināt, lai noteiktu veidu, kā piemērojamas sankcijas gadījumos, kad nodarbinātības periodu nav iespējams noteikt, un tādējādi nodrošinātu 2009.gada 18.jūnija Eiropas Parlamenta un Padomes direktīvas 2009/52/EK ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valsts piederīgos, kuri dalībvalstīs uzturas nelikumīgi, 6.panta trešās daļas prasību, kas nosaka, ka nelikumīgas nodarbinātības gadījumā, ja nodarbinātības ilgums nav zināms, dalībvalstis pieņem, ka nodarbinātības attiecību ilgums ir vismaz trīs mēneši, ja vien darba devējs vai darbinieks nevar pierādīt pretējo. Attiecīgi grozījumi pašreiz jau ir veikti Darba likumā un likumā „Par valsts sociālo apdrošināšanu”.*Likumprojekta 18.pants (likuma pārejas noteikumu 52.punkts)*Ņemot vērā ilgstošo bezdarbnieku lielo īpatsvaru un brīvo darba vietu nelielo skaitu, ar 2012. gadu plānots īstenot aktīvo nodarbinātības pasākumu „Algotie pagaidu sabiedriskie darbi „ (turpmāk -APSD). Šobrīd algotu pagaidu darbu regulējums ir ietverts Ministru kabineta 2011. gada 25. janvāra noteikumu Nr. 75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 3.4.1. apakšnodaļā „Algoti pagaidu darbi”. Ņemot vērā to, ka šobrīd spēkā esošais regulējums ir nepilnīgs un tas neatbilst informatīvajā ziņojumā „Par algoto pagaidu sabiedrisko darbu atsākšanu 2012. gadā” apstiprinātajiem APSD ieviešanas nosacījumiem, normatīvo regulējumu nepieciešams precizēt.*Likumprojekta 18.pants (likuma pārejas noteikumu 84.punkts)*Atbilstoši likuma 2011.gada 22.septembra grozījumiem, kas stājās spēkā 2011.gada 19.oktobrī maksātājiem jāreģistrējas Valsts ieņēmumu dienestā jau pirms saimnieciskās darbības uzsākšanas. Tomēr praksē līdz šim ļoti bieži bija sastopami gadījumi, kad maksātāji slēdza uzņēmuma līgumus, nereģistrēja saimniecisko darbību, bet ienākuma izmaksātājs nodokli atbilstoši likumam ieturēja izmaksas vietā (arī atbilstoši likumam „Par valsts sociālo apdrošināšanu” šādi maksātāji tika pielīdzināti darba ņēmējiem). Ņemot vērā, ka bieži šie maksātāji slēdz tikai vienu uzņēmuma līgumu, bet citādi sistemātisku saimniecisko darbību nebeidz, nav mērķtiecīga visu minēto maksātāju tūlītēja pārreģistrācija par saimnieciskās darbības veicējiem. Tas radītu papildu slogu gan maksātājiem, gan nodokļu administrācijai.  |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | *Likumprojekta 1.pants (attiecībā uz likuma 9.panta pirmās daļas 7.punktu)*Likuma grozījumu mērķis ir precizēt likuma normas, skaidri formulējot atbrīvojumu no aplikšanas ar iedzīvotāju ienākuma nodokli arī citās Eiropas Savienības un Eiropas Ekonomikas zonas valstīs saņemtos, no šo valstu budžeta izmaksātos pabalstus. Tādējādi tiek novērsta iespējamā atšķirīgā attieksme pret pabalstiem, kas izmaksāti no Latvijas budžeta un citu Eiropas Savienības dalībvalstu vai Eiropas Ekonomikas zonas valstu budžetiem.*Likumprojekta 1.pants (attiecībā uz likuma 9.panta pirmās daļas 34.1 punktu)*Veicot minētos grozījumus likumā „Par iedzīvotāju ienākuma nodokli”, tiks nodrošināts, ka nekustamā īpašuma bijušā īpašnieka saņemtais atlīdzības apjoms ir līdzvērtīgs iepriekšējam mantiskajam stāvoklim, un tas par gūto atlīdzību, ja nekustamais īpašums atsavināts sabiedrības vajadzībām, varēs iegādāties līdzvērtīgu nekustamo īpašumu. Likuma grozījumi paredz, ka atlīdzība, kas saņemta par sabiedrības vajadzībām nepieciešama nekustamā īpašuma atsavināšanu, ir ar nodokli neapliekams ienākums, ja tiek izpildīts nosacījums, ka šis ienākums pēc atsavināšanas 12 mēnešu laikā tiek izmantots funkcionāli līdzīga nekustamā īpašuma iegādei.Likumprojekts arī skaidri nosaka, ka, ja sabiedrības vajadzībām nepieciešams nekustamais īpašums tiek kompensēts ar līdzvērtīgu nekustamo īpašumu, par nekustamā īpašuma iegādes dienu uzskatāma saskaņā ar Sabiedrības vajadzībām nepieciešamā nekustamā īpašuma atsavināšanas likumu atsavinātā nekustamā īpašuma iegādes diena. Tādējādi maksātājs, atsavinot jau kompensācijas ceļā iegūto nekustamo īpašumu, var pilnvērtīgi izmantot likuma 9.panta pirmās daļas 33.punktā noteikto atbrīvojumu, ja tiek izpildīti minētajā punktā noteiktie kritēriji.*Likumprojekta 2., 7., 8., 9., 16. un 18.pants (attiecībā uz likuma 10.panta septīto un astoto daļu, 11.9panta trīspadsmito, četrpadsmito, piecpadsmito, sešpadsmito un septiņpadsmito daļu, 15.panta 3.2 daļu, 16.1 panta 3.2 un 3.2daļu, 28.panta 12.punktu un pārejas noteikumu 85. punktu)*Lai nodrošinātu vienveidīgu pieeju, likuma grozījumi paredz, ka apdrošināšanas atlīdzību, kas izmaksāta saskaņā ar dzīvības apdrošināšanas līgumu (ar līdzekļu uzkrāšanu), kuru apdrošinātā interesēs noslēdzis darba devējs (vai cita juridiska persona), pienākot apdrošināšanas līgumā paredzētajam beigu termiņam vai laužot līgumu pirms termiņa, dala divās daļās, no kurām viena daļa darba devēja veikto apdrošināšanas prēmiju maksājumu apmērā ir algas nodokļa objekts, bet otra daļa, apdrošināšanas atlīdzības daļa, kas pārsniedz darba devēja veikto apdrošināšanas prēmiju maksājumu apmēru, - kapitāla ienākums.Likuma grozījumi paredz sīkāk atrunāt kārtību, kādā apliekamais ienākums gadījumā, ja ir noslēgts dzīvības apdrošināšanas līgums (ar līdzekļu uzkrāšanu), kas paredz daļēju uzkrājumu izmaksu. Paredzēts, ka šajā gadījumā apliekamo ienākumu noteiks kā pozitīvu starpību starp summu, kuru veido kārtējā daļēja uzkrājuma izmaksa un visas iepriekš, līguma darbības laikā veiktās daļēja uzkrājuma izmaksas, un visu attiecīgā apdrošināšanas līguma laikā iemaksāto apdrošināšanas prēmiju summu. Iegūto rezultātu samaina par iepriekšējās daļēju uzkrājuma izmaksu reizēs aprēķināto apliekamo ienākumu no attiecīgā apdrošināšanas līguma. Tādējādi tiek nodrošināts, ka brīdī, kad uzkrājuma izmaksas pārsniedz apdrošināšanas prēmiju maksājumus, tiek samaksāts nodoklis. Vienlaikus tiek nodrošināts, ka no taksācijas perioda apliekamā ienākuma aprēķinu ceļā izslēdz iepriekšējos taksācijas periodos jau ar nodokli apliktās uzkrājuma izmaksas. Tā kā normatīvajos aktos nav skaidrots termins „daļēja uzkrājuma izmaksa”, likumā definēts arī šis termins. Likuma pārejas noteikumos arī iestrādāts mehānisms, lai gadījumos, ja minētie dzīvības apdrošināšanas līgumi noslēgti līdz 2009.gada 31.decembrim, no apliekamā ienākuma nodalītu ienākumu, kas radies līdz šim datumam, jo pirms tam šis ienākums nebija ar nodokli apliekams.Likuma grozījumi paredz, ka apdrošināšanas līgumiem (ar līdzekļu uzkrāšanu), kuri paredz daļēju uzkrājuma izmaksu, un atbilst likumā noteiktajiem kritērijiem, attaisnotie izdevumi tiek piemēroti tikai līdz taksācijas periodam, kurā notiek daļēja uzkrājuma izmaksa. Ja tiek veikta daļēja uzkrājuma izmaksa, apdrošināšanas prēmiju maksājumiem saskaņā ar minēto līgumu vairs netiek piemēroti attaisnotie izdevumi. Turklāt, ja daļējā uzkrājumu izmaksa notiek pirms likumā noteiktā piecu gadu termiņa notecēšanas, maksātājs zaudē tiesības arī uz attaisnotajiem izdevumiem, kas piemēroti pirms taksācijas perioda, kad veikta daļējā uzkrājuma izmaksa. Šajā gadījumā maksātājam par taksācijas gadu, kurā notiek daļēja uzkrājuma izmaksa, jāiesniedz Valsts ieņēmumu dienestam gada ienākumu deklarācija un jāpalielina taksācijas gada ar nodokli apliekamais ienākums par iepriekšējos taksācijas gados attaisnotajos izdevumos iekļautajiem apdrošināšanas prēmiju maksājumiem.*Likumprojekta 3. un 8.pants (attiecībā uz likuma 11.panta divpadsmito daļu un 15.panta septīto daļu)*Lai novērstu, ka pēc sava rakstura līdzīgam ienākumam (ienākumam no kapitāla un ienākumam no īpašuma) tiek piemērots atšķirīgs nodokļa režīms, likuma grozījumi paredz, ka ienākums no īpašuma tiek pielīdzināts ienākumam no kapitāla, un arī aplikts pēc 10% likmes. *Likumprojekta 3.pants (attiecībā uz likuma 11.panta septiņpadsmito daļu)*Lai novērstu situāciju, ka avansā saņemtie maksājumi tiek aplikti ar nodokli un maksātāju rīcībā nepaliek plānotais līdzekļu apjoms izdevumu segšanai, likuma grozījumi paredz jau pastāvīgas normas veidā iestrādāt regulējumu, ka vienotā platībmaksājuma, papildu valsts tiešo maksājumu un agrovides maksājumu avansus, kas atbilstoši atbalsta nosacījumiem piešķirti, lai kompensētu izdevumus, kas maksātājam faktiski radīsies Vienotā platībmaksājuma un Eiropas lauksaimniecības fonda lauku attīstībai Agrovides maksājumu administrēšanai un izmaksai saimnieciskajā gadā, kas sākas taksācijas gada 1.jūlijā un beidzas pēctaksācijas gada 30.jūnijā, maksātājs iekļauj pēctaksācijas gada saimnieciskās darbības ienākumos. *Likumprojekta 4. un 18.pants (attiecībā uz likuma 11.3 pantu un pārejas noteikumu 86.punktu)*Lai saskaņotu likuma normas ar jauno Maksātnespējas likumu, grozījumi paredz, ka tad, ja debitors ir juridiska persona, zaudētos parādus, izpildoties citiem likuma nosacījumiem, varēs norakstīt tikai tad, kad maksātnespējas process tiks pabeigts un par to būs pieņemts tiesas nolēmums. Likumprojekta pārejas noteikumos arī ietverta norma, kas paredz attiecībā uz zaudēto parādu summām, kurām debitoru maksātnespējas process ir pasludināts līdz 2010.gada 31.oktobrim, tiek piemērota vecā kārtība – t.i. likuma normas, kas bija spēkā līdz grozījumu izdarīšanai likumā. Tādējādi maksātājiem tiek saglabāta priekšrocība attiecībā uz zaudētajiem parādiem no debitoriem – juridiskām personām, kurām uzsākta bankrota procedūra, piemērot kārtību, ka pusi zaudētā parāda var norakstīt ātrāk – jau uzsākot bankrota procedūru. Savukārt attiecībā uz zaudētajiem parādiem, ja debitors ir fiziska persona, likumprojekts paredz, ka šos parādus maksātājs varēs norakstīt pēc debitora bankrota procedūras pabeigšanas. Likumprojekts arī paredz, ja maksātnespējas procesa ietvaros debitoram piemēro tiesiskās aizsardzības procesu un tiesiskās aizsardzības pasākumu plānā, kuru apstiprinājusi tiesa, tiek paredzēta debitora parāda dzēšana, par šo summu atļauts samazināt maksātāja apliekamo ienākumu.*Likumprojekta 5.pants (likuma 11.7 pants)*Likuma grozījumi nosaka, ka, gūstot ienākumu no tāda nekustamā īpašuma atsavināšanas gadījumā, kad nekustamā īpašuma objektu kopību veido lauksaimniecības zeme un mežs, likuma 11.7 pantā noteiktais atbrīvojums piemērojams proporcionāli tai nekustamā īpašuma daļai, kas pēc lietošanas mērķa ir lauksaimniecības zeme.Likuma grozījumi paredz nepārprotami aizliegt piemērot atbrīvojumu gadījumos, kad maksātājs gūst ienākumu no tāda nekustamā īpašuma atsavināšanas, kurš pēc lietošanas mērķa ir lauksaimniecības zeme, gadījumos, ja šī zeme ir iegādāta tikai ar mērķi to pārdot.*Likumprojekta 6. un 16.pants (attiecībā uz likuma 28.panta 13. un 14.punktu)*Likuma grozījumi paredz, ka gadījumā, ja fiksēta ienākuma nodokļa maksātājs paplašina savu saimniecisko darbību, uzsākot veikt profesionālo darbību, viņš piecu darbadienu laikā no līguma par profesionālo pakalpojumu sniegšanu spēkā stāšanās dienas par šo faktu informē Valsts ieņēmumu dienestu, kā arī sniedz informāciju par to, vai turpmāk apliekamo ienākumu noteiks saskaņā ar likuma 11. vai 11.1 pantu. Arī tad, ja fiksētā ienākuma nodokļa maksātājs pieņem darbā darbiniekus, viņš, reģistrējot likumā „Par valsts sociālo apdrošināšanu” noteiktajā kārtībā un termiņā Valsts ieņēmumu dienestā darba ņēmēju, kurš ieguvis darba ņēmēja statusu, informē Valsts ieņēmumu dienestu par to, vai, sākot ar dienu, kad fiksētā ienākuma nodokļa maksātājs noslēdzis darba līgumu, maksātājs saimnieciskās darbības ienākumu noteiks saskaņā ar likuma 11. vai 11.1 pantu. Abos iepriekšminētajos gadījumos maksātājs atkārtoti var izvēlēties maksāt fiksēto ienākuma nodokli ne agrāk kā pēc pieciem gadiem.*Likumprojekta 7.pants (attiecībā uz likuma 11.9 panta otrās daļas 7.punktu)*Likums paredz papildināt kapitāla aktīvu sarakstu, nepārprotami nosakot, ka ar nodokli apliekams kapitāla pieauguma ienākums veidojas arī atsavinot tādus kapitāla aktīvus kā ieguldījumu zelts un tam līdzīgus objektus, darījumu objektus valūtas tirdzniecības vai preču biržā.*Likumprojekta 7.pants (attiecībā uz likuma 11.9 panta vienpadsmitās daļas 5.punktu)*Likuma grozījumu mērķis ir noteikt kārtību, kā nosakāms apliekamais ienākums no ieguldītāja finanšu instrumentu individuālas pārvaldīšanas saskaņā ar ieguldītāju pilnvarojumu jeb portfeļa pārvaldības pakalpojuma. Likums paredz, ka apliekamo ienākumu veido starpība starp aktīvu vērtību, ko klients ir nodevis portfeļa pārvaldniekam ieguldījumu līguma darbības laikā, un aktīvu vērtība, ko klients ir izņēmis no ieguldījumu līguma portfeļa līguma darbības laikā vai izbeidzoties līguma darbībai.*Likumprojekta 11.pants (attiecībā uz likuma 17.2 pantu)*Likumprojektā iekļauta norma, lai novērstu nodokļu optimizācijas shēmas, kuru ietvaros uzņēmums, kas jau darbojas, veic reorganizāciju, atlaiž darbiniekus, savukārt darbinieki ir spiesti veidot mikrouzņēmumus, pēc būtības saglabājot līdzšinējo darba attiecību modeli, bet to tikai nodokļu optimizācijas nolūkos juridiski noformējot kā pakalpojumu līgumu, uzņēmumu līgumu, darbaspēka nomu u.c. Tāpēc likumā ir noteikts ierobežojums attiecībā uz šāda veida pakalpojumu saņemšanu no mikrouzņēmumiem – t.i. šāda veida pakalpojumi, izpildoties noteiktiem kritērijiem tiek pielīdzināti personāla nomai un attiecīgi personāla nomniekam tiek uzlikts pienākums vispārējā kārtībā aprēķināt nodokli no iznomātā personāla ienākuma. *Likumprojekta 13.pants (likuma 22.pants)*Likuma grozījumi paredz, ka nodokļa maksātājam gadījumos, kad Valsts ieņēmumu dienests pieprasa iesniegt papildu deklarāciju, automātiski nav jāsniedz arī gada ienākumu deklarācija. *Likumprojekta 17.pants (attiecībā uz likuma 31.2 pantu)*Tiek precizēta 31.2 panta 1.1 daļa, kas turpmāk Valsts ieņēmumu dienestam dod tiesības piedzīt no darba devēja soda naudu trīskāršā nodokļa apmērā, kas noteikts atbilstoši no VID rīcībā esošās informācijas par personai aprēķināmo atlīdzību, ja tā ir lielāka par Ministru kabineta noteiktās minimālās mēnešalgas apmēru, vai no Ministru kabineta noteiktā minimālās mēnešalgas apmēra, ja aprēķināmā atlīdzība ir vienāda vai mazāka, vai ja tās lielumu nav iespējams noteikt. Tādējādi sankciju apmērs un piemērošana tiek saskaņota ar likuma „Par valsts sociālo apdrošināšanu” 16.1 panta pirmajā un 1.1 daļā noteiktajām sankcijām.Likuma redakcijas 31.2 pants papildināts ar 1.2 daļu, nosakot, ka gadījumos, kad nodarbinātības ilgums nav zināms, dalībvalstis pieņem, ka nodarbinātības attiecību ilgums ir vismaz trīs mēneši, ja vien darba devējs vai darbinieks nevar pierādīt pretējo.*Likumprojekta 18.pants (likuma pārejas noteikumu 52.punkts)*Normas mērķis ir paredzēt atbrīvojumu no aplikšanas ar iedzīvotāju ienākuma nodokli pagaidu sabiedrisko darbu ietvaros 2012. un 2013.gadā izmaksātās atlīdzības. Par bezdarbnieku tiks veiktas valsts sociālās apdrošināšanas obligātās iemaksas pensiju apdrošināšanai saskaņā ar noteikumiem par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem. Tāpat tiks segti izdevumi par tādu veselības pārbaužu veikšanu APSD iesaistītajiem bezdarbniekiem, kuras paredzētas normatīvajos aktos par obligātajām veselības pārbaudēm (bet ne vairāk kā 20 latu apmērā par vienu bezdarbnieku) un par bezdarbnieku apdrošināšanu pret nelaimes gadījumiem darba laikā.APSD koordinētājs pašvaldībā saņems ikmēneša dotāciju 90 latu apmērā proporcionāli nostrādātajām dienām.*Likumprojekta 18.pants (likuma pārejas noteikumu 84.punkts)*Likumprojekts paredz noteikt pārejas periodu līdz 2012.gada 31.decembrim, kurā maksātāji, kas noslēguši uzņēmumu līgumu, bet nav reģistrējuši saimniecisko darbību, un no kuru gūtā ienākuma nodoklis tiek ieturēts izmaksas vietā, var nereģistrēt saimniecisko darbību. Tādējādi tiks nodrošināts, ka minētā maksātāju kategorija kā saimnieciskās darbības veicēji reģistrēsies pakāpeniski, turklāt šiem maksātājiem būs laiks izvērtēt savu vēlmi turpmāk veikt saimniecisko darbību un nepieciešamības gadījumā sakārtot līguma attiecības ar pasūtītājiem, ar kuriem noslēgti līdzšinējie uzņēmuma līgumi. |
|  5. |  Projekta izstrādē iesaistītās institūcijas | Labklājības ministrija, Zemkopības ministrija, Valsts ieņēmumu dienests un Latvijas apdrošinātāju asociācija. |
|  6. |  Iemesli, kādēļ netika nodrošināta sabiedrības līdzdalība | Nav.  |
|  7. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | 1) fiziskās personas, kuras izmanto attaisnotos izdevumus par apdrošināšanas prēmiju maksājumiem saskaņā ar dzīvības apdrošināšanas līgumiem (ar līdzekļu uzkrāšanu);2) fiziskās personas, kuras gūst ienākumu no nekustamā īpašuma iznomāšanas un izīrēšanas;3) fiziskās personas, kuras saņem Vienotos platībmaksājumus;4) fiziskās personas, kuras iesaistītas pagaidu nodarbinātības pasākumos;5) fiziskās personas, kuras saņem kapitāla ienākumus. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
|  3. |  Tiesiskā regulējuma finansiālā ietekme |  |
|  4. |  Tiesiskā regulējuma nefinansiālā ietekme | Nav attiecināms. |
|  5. |  Administratīvās procedūras raksturojums | Nav attiecināms. |
|  6. |  Administratīvo izmaksu monetārs novērtējums | Nav attiecināms. |
|  7. |  Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| **Rādītāji** | **2011** | Turpmākie trīs gadi (tūkst. latu) |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | **2012** | **2013** | **2014** |
| Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  | +2 696 | + 2 696 | +2 696 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  | +172 | +172 | +172 |
| 1.2. valsts speciālais budžets |  |  | +1 738 | +1 738 | +1 738 |
| 1.3. pašvaldību budžets |  |  | +786 | +786 | +786 |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  | +2 696 | +2 696 | +2 696 |
| 3.1. valsts pamatbudžets |  |  | +172 | +172 | +172 |
| 3.2. speciālais budžets |  |  | +1 738 | +1 738 | +1 738 |
| 3.3. pašvaldību budžetsTajā skaitā:1. Ienākums no īpašuma tiek pielīdzināts ienākumam no kapitāla, un arī aplikts pēc 10% likmes t. sk. valsts pamatbudžetāpašvaldību budžetā2. Papildu ierobežojumi attiecībā uz pakalpojumu līgumu, uzņēmumu līgumu, darbaspēka nomu u.c. pakalpojumu saņemšanu no mikrouzņēmumiemt. sk. valsts pamatbudžetāspeciālajā budžetāpašvaldību budžetā |  |  | +786-67-12-55+2 763+184+1 738+841 | +786-67-12-55+2 763+184+1 738+841 | +786-67-12-55+2 763+184+1 738+841 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ienākums no īpašuma tiek pielīdzināts ienākumam no kapitāla, un arī aplikts pēc 10% likmes

|  |  |  |  |
| --- | --- | --- | --- |
| Paziņojuma par fiziskām personām izmaksātajām summām rinda\* | Fizisko personu skaits | Summa Ls | Ietekme Ls |
| Apliekams ienākums (ietur izm. vietā) | 7 955 | 4 490 841 | -202 088 |
| Apliekams ienākums (neietur izm. vietā) | 6 761 | 17 828 543 | -534 856 |
| **Kopā:** |   |   | **-736 944** |

\*par ieņēmumiem no nekustamā īpašuma izmantošanas (iznomāšanas, izīrēšanas)Izmantoti dati no paziņojumiem par fiziskām personām izmaksātajām summām 2010.gadā. Pieņemts, ka 30% maksātāju, kuriem nodoklis tiek ieturēts izmaksas vietā un 20% maksātāju, kuriem nodoklis netiek ieturēts izmaksas vietā, izmantos iespēju maksāt pēc 10% likmes.Jāņem vērā, ka minētās normas ieviešanu radīs maksātāju skaita pieaugumu, jo likme būs salīdzinoši zema, kā rezultātā daļa maksātāju turpmāk neizvairīsies no nodokļa maksāšanas. Šis faktors varētu radīt maksātāju skaita pieaugumu par aptuveni 30%.

|  |  |  |  |  |  |
| --- | --- | --- | --- | --- | --- |
| Paziņojuma par fiziskām personām izmaksātajām summām rinda\* | Fizisko personu skaits | Summa Ls | Vidējais ienākums Ls | Maksātāju pieaugums | Ietekme Ls |
| Apliekams ienākums (ietur izm. vietā) | 7 955 | 4 490 841 | 565 | 30% | 134 725 |
| Apliekams ienākums (neietur izm. vietā) | 6 761 | 17 828 543 | 2 637 | 30% | 534 856 |
| **Kopā:** |   |   |   |   | **669 581** |

\*par ieņēmumiem no nekustamā īpašuma izmantošanas (iznomāšanas, izīrēšanas)Kopējā fiskālā ietekme tādējādi būtu -67 363 (669 581-736 944) Ls apmērā.Papildu ierobežojumi attiecībā uz pakalpojumu līgumu, uzņēmumu līgumu, darbaspēka nomu u.c. pakalpojumu saņemšanu no mikrouzņēmumiem (turpmāk – MU)2011.gada 31.oktobrī bija reģistrēti 10 376 MU ar darbības formu „sabiedrība ar ierobežotu atbildību” (turpmāk – SIA). Vidēji vienā MU bija 2 nodarbinātie. Vidējais MU apgrozījums gadā veido aptuveni 12 000 Ls. Pieņemot, ka, ieviešot minēto normu, aptuveni 5% no MU tiks ierobežotas nodokļu plānošanas iespējas attiecībā uz darbaspēku, 1038 (10376x5%x2cilvēki) nodarbinātie netiks iesaistīti minētajās pakalpojumu sniegšanas shēmās.Tādējādi fiskālā ietekme būtu 2 762 808 Ls apmērā.

|  |  |  |  |  |  |  |
| --- | --- | --- | --- | --- | --- | --- |
| Vidējā alga mēnesī Ls | No-dar-bināti | IIN\* SIA gadā Ls\*\* | VSAOI\*\*\* SIA gadā Ls | IIN MU gadā Ls\*\*\*\* | VSAOI MU gadā Ls\*\* | Ietekme Ls |
| 481 | 1 038 | 1 192 942 | 2 102 360 | 168 156 | 364 338 | 2 762 808 |

\* - iedzīvotāju ienākuma nodoklis\*\* - bez apgādībā esošām personām\*\*\* - valsts sociālās apdrošināšanas obligātās iemaksas\*\*\*\* - viena MU gada apgrozījums 12 000 Ls; 2 darbinieki |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pārējās likumprojektā paredzētās likuma normu izmaiņas no budžeta ieņēmumu un izdevumu viedokļa vērtējamas kā nebūtiskas vai neitrālas. |

 |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Nepieciešams veikt atbilstošus grozījumus likuma „Par valsts sociālo apdrošināšanu” 16.1pantā. |
|  2. |  Cita informācija | Nav |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts nodrošinās 2009.gada 18.jūnija Eiropas Parlamenta un Padomes Direktīvas 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valstspiederīgos, kuri dalībvalstīs uzturas nelikumīgi, 6.panta 3.punkta normas pārņemšanu Latvijas normatīvajos aktos.  |
| 2. | Citas starptautiskās saistības | Nav. |
| 3. | Cita informācija | Nav. |
|

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2009.gada 18.jūnija Eiropas Parlamenta un Padomes Direktīvas 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valstspiederīgos, kuri dalībvalstīs uzturas nelikumīgi. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Direktīvas 6.panta 3.punkts | Likumprojekta pants (Likuma 31.2 panta 1.2 daļa) | Ieviestas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | Likumprojekts šo jomu neskar. |
| Cita informācija | Nav. |

**VI. Sabiedrības līdzdalība un šīs līdzdalības rezultāti** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Finanšu ministrija un Valsts ieņēmumu dienests. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas nav nepieciešams izveidot. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Nav plānota esošu institūciju likvidācija. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav plānota esošu institūciju reorganizācija. |
|  6. |  Cita informācija | Jaunā funkcija tiks īstenota, izmantojot esošos pārvaldes resursus. |

Finanšu ministrs A.Vilks

11.11.2011

5079

Orehova 67095494

e-pasts: anda.orehova@fm.gov.lv